શહેરના સુભાષબ્રિજ વિસ્તારમાં આવેલ કૃપાલ વિભાગ-૧માં રહેતા અને લાકડાનો વેપાર કરતા 62 વર્ષીય વિદ્યાનંદ જગદીશપ્રષાદ ઘોષએ ક્રાઇમ બ્રાંચમાં 39 હજાર રૂપિયાની છેતર‌િપંડીની ફરિયાદ દાખલ કરાવી છે. તારીખ 16 ડિસેમ્બરના રોજ વિદ્યાનંદના ફોન પર એક કોલ આવ્યો, જેમાં કેનેરા બેન્ક સે મેનેજર બોલ રહા હૂં આપકા કાર્ડ બ્લોક હોને વાલા હૈ તો આપકે ડેબિટકાર્ડ ઓર આધારકાર્ડના નંબર દીજીએ તેવું જણાવ્યું હતું. ઠગની વાત પર વિશ્વાસ કરીને વિદ્યાનંદે ડે‌િબટકાર્ડ તથા આધારકાર્ડનો નંબર આપી દીધો હતો.